Berlingske Tidende, 1830-04-17
Petersborg, den 31te Marts. J de sidste fem Aar, fra 1824 til 1829 incl., ere Toldindtægterne i Rusland stegne til et Beløb af meer end 62 Millioner Rubler. Totaludførselen fra Rusland beløb sig i 1828 til næsten 209 Mill. Rubler; Jndførselen til noget over 191 Mill. R. J Aaret 1829 ere i Cronstadt 1507 Skibe ankomne, og 1480 derfra afgangne; mange Flere end i nogensomhelst af de forrige Aar. Selv i Krigsaaret 1823 har Jndførselen til Havnene ved det sorte Hav beløbet sig til over 3 Mill. R. Den gjenoprettede Fred med Tyrkiet og det sorte Havs Aabning har, uagtet Pestens temporaire Hindringer, givet det kornrige Syd=Ruslands Handel et kraftigt Fremstød. Allerede tænker man paa, at oprette Bomuldsmanufacturer i disse Egne, især i Taganrogs, der kan faae den fornødne raae Bomuld lige fra Ægypten. Det er nu beviist, at det sydlige Rusland selv egner sig til Bomuldsplanters Dyrkning :(Ogsaa i fjern Lande yttrer Freden allerede sin velgjørende Indflydelse. J Landene ved Middelhavet ere Priserne paa Levnetsmidler faldne, og Producternes Overskud kan igjen komme den italienske og syd franske Handel tilgode.) Jmellem Servien og Moldau og Wallachiet knyttes nye Handelsforbindelser. Til at fremme den russiske Handel med begge disse Fyrstendømmer, er en aarlig Messe anordnet at holdes i Kischenew. Paa den vigtigste Plads for den udenlandske Handel i Nischney Nowgorod bleve paa den berømte Messe, som der holdes, Varer udstillede til Salg af meer end 112 Mill. R. Værdie, af hvilke afsattes for meer end 70 Mill. R. Forraadet af asiatiske Varer beløb sig til meer end 17 Mill. R. Foruden denne Messe holdes der aarligen et betydeligt Marked, paa hvilket i Aaret 1829 solgtes for omtrent 23 Mill. R. Jrkursk og Kiachta faae daglig større Vigtighed, for Handelen med China; Jrbit og Orenburg for den med Buchariet, Chiwa og de tilgrændsende Lande. Værdien af de Varer, som i Aaret 1803 bragtes paa Messen i Jrbit i Siberien beløb sig til 3 1/2 Millioner Rubler, men var i Aaret 1829 stegen til 11 Mill. Kaukasiens Beliggenhed imellem det sorte og det caspiske Hav, Besiddelsen af Astrachan og af sex meer eller mindre vigtige Handelspladse ved store Landsøer giver Ruslands Handel, hvad Afsætningen af dets Producter til det nordlige Persien, til tyrkiske Armenien, ja selv til Natolien angaaer, en afgjort OvervægtTransportmidlerne for Handelen paa det caspiske Hav ere i den nyeste Tid betydeligen forøgede. Astrachans Handel paa Asien er saa meget mere fordeelagtig for denne Stad, da Jndførselen bestaaer af raa Producter. J Aaret 1828 have russiske Fabrikanter sendt trykte Kattuner og Nankiner til den persiske Havn Zinzili ved det kaspiske Hav, og solgt dem med 30 pCt. Fordeel. Ogsaa det russisk-amerikanske Compagnies Forretninger lykkes. Den Rutschik, ved Mundingen af Kobberfloden, faaer stedse en større Betydenhed ved dens udbredte Peltshandel, med dens Rigdom af gedigent Kobber og Reensdyr. En Landexpedition har nyelig fundet Sted i det Jndre af Amerika, deels for der at foretage topographiske Undersøgelser, deels for at knytte nye Handelsforbindelser. Ogsaa Handelsforetagenderne fra det europæiske Rusland omkring Cap Horn til det russiske amerikanske Compagnies Etablissementer paa Amerikas nordvestlige Kyst, ere siden Krusensterns første Fart blevne hyppige. Rusland, i og for sig selv en Verden, som begrændser to Verdensdele i deres hele Udstrækning, og med sin Masse af Lande fra det fjerneste Norden naaer indtil dybt ind i den tempererede Bone, mægter paa sin vide Grundvold i stolt Uafhængighed at udvikle Culturens stedse voxende Kraft, som ingen udenlandsk Politik formaaer at hemme Den Peterborgske Handelstidende indeholder et officielt Udtog af den aarlige Indberetning fra Departementet for Manufacturerne og den indenlandske Handel, hvoraf erfares, at der i Aaret 1828 vare i det russiske Rige 5244 Fabriker af forskjelligt Slags, der beskjeftigede 225,414 Arbeidere, altsaa 122 Fabriker meer end i Aaret 1827. Ved vort Gesandtskab i Paris er en Agent fra Finantsministeriet ansat, der har det Hverv, med uafbrudt Opmærksomhed at varetage de Forbedringer, der efterhaanden skee i de franske, engelske og nederlandske Fabriker og Manufacturer, for at forskaffe de russiske fornødne Meddelelser og Hielpemidler, der kunne mangle dem. Skæferierne af fiinuldede Faar have i de østersøiske, og end meer i de sydlige, Provindser forøget sig og havt det ønskeligste Held. For at gjøre Forsøg med Plantning af Væxter fra hede og troppiske Zoner ligesom og med Silkens hensigtsmæssigere Behandling i Georgien og de transkaukasiske Lande, er Hr. Morenas, en agtværdig Videnskabsmand, didsendt; han har ved 20ve Aars Ophold i Ost- og Vestindien gjort sig nøje bekjendt hermed. Ogsaa til Viinavlens Fremme ere hensigtsmæssige Foranstaltninger føiede.